Anaoudegezh a reas Eric Marchand gant Yann-Fañch Kemener a zeuas da vezañ e gomper e-pad meur a vloaz. E galabousenn gantañ war e benn e oa deut E. Marchand da Vreizh evit dastum kanaouennoù ha tonioù. Eujen Grenel, ur chenderv da Yann-Fañch Kemener, a lavaras dezhañ e oa gouest Yann-Fañch Kemener da skoazell anezhañ war an dachenn-se. Disklêriañ a ra Yann-Fañch Kemener : lakat a reas achanon da zizoleiñ ar chan a oan o klask[1]. E-kerz Marchand ez eus enrolladennoù kozh eus an Itron Bertrand, eus Kaniuhel, a zeue eus dastumadenn Claudine Mazeas. Pourchaset e oant bet dezhañ gant Pêr Guilleux a zaremprede ar chelchioù keltiek ha keveredigezhioù breizhek Pariz dar choulz-se. Dre hanterouriezh Eric Marchand e ra Yann-Fañch Kemener anaoudegezh gant ar gevredigezh Dastum zo o paouez bezañ krouet.